JEGYZŐKÖNYV

**Készült**: Őcsény Község Önkormányzata Képviselő-testületének 2017.január 25-én 1800 órakor a Községháza tanácskozó termében tartott testületi üléséről.

# Jelen vannak:

Fülöp János polgármester

Csapai János képviselő

Kötelesné Hamrik Lilla képviselő

Scultéty Erzsébet képviselő

**Távol vannak:**

Kozma Zoltánné alpolgármester

Fazekas Zsuzsanna képviselő

Kalányos János képviselő

# Tanácskozási joggal:

Dr. Herczig Hajnalka jegyző

**Fülöp János polgármester:** Jó estét kívánok. Sok szeretettel köszöntöm a jegyző Asszonyt, és a Képviselő-testület tagjait. Fazekas Zsuzsanna munkahelyi elfoglaltsága, Kozma Zoltánné tanulmányi elfoglaltsága, Kalányos János pedig betegsége folytán nem tud részt venni a testületi ülésen. Megállapítom, hogy a képviselő-testület határozatképes, 4 fő jelen van. Jegyzőkönyv hitelesítőnek felkérem Scultéty Erzsébet képviselő asszonyt, jegyzőkönyvvezetőnek Lovasné Bergmann Magdolnát, a Hivatal munkatársát. Aki ezzel egyetért, kérem, kézfelemeléssel jelezze.

**A Képviselő-testület 4 igen szavazattal, egyhangúlag az alábbi határozatot hozza:**

**9/2017.(I. 25.) Kt számú határozat**

**Őcsény Község Önkormányzatának Képviselő-testülete jegyzőkönyv-hitelestőnek Scultéty Erzsébet képviselőt kéri fel.**

**Fülöp János polgármester:** Ismertetném a Napirendi pontokat.

# N A P I R E N D

1. **A./ Polgármester tájékoztatója a lejárt határidejű határozatokról, az átruházott hatáskörben hozott döntésekről és az előző ülést követően tett fontosabb intézkedésekről.**

Előadó: Fülöp János polgármester

**B./ Tájékoztató a Szociális Bizottság átruházott hatáskörében hozott döntésekről**

Előadó: Kötelesné Hamrik Lilla Szociális Bizottság elnök

1. **Pályázati kiírás a helyi civil szervezetek, alapítványok, egyházak pénzügyi támogatására**

Előadó: Fülöp János polgármester

Tárgyalja**:** Pénzügyi Bizottság

1. **Eseti Bizottság létrehozása**

Előadó: Fülöp János polgármester

1. **Az Őcsényi Cigány Nemzetiségi Önkormányzattal kötött együttműködési megállapodás felülvizsgálata**

Előadó: Fülöp János polgármester

1. **Az Őcsényi Német Nemzetiségi Önkormányzattal kötött együttműködési megállapodás felülvizsgálata**

Előadó: Fülöp János polgármester

1. **Együttműködési megállapodás az Őcsényi Református Egyházközség Plébániával a Gyülekezeti Ház közös használatáról**

Előadó: Fülöp János polgármester

1. **Döntés az Őcsényi Tarkabarka Óvoda és Családi Bölcsőde nyári zárva tartásáról**

Előadó: Fülöp János polgármester

1. **Döntés az Őcsény Községért Közalapítvány kérelmének jóváhagyásáról**

Előadó: Fülöp János polgármester

1. **A Tolna Megyei Kormányhivatal által meghatározott általános iskolai körzethatárok véleményezése**

Előadó: Fülöp János polgármester

1. **Egyebek**

**Fülöp János polgármester:** Kérném, hogy aki elfogadja a napirendek tárgyalását, az kézfelemeléssel jelezze.

**A Képviselő-testület 7 igen szavazattal, egyhangúlag elfogadja a napirendi pontok tárgyalását.**

**Fülöp János polgármester:** Szeretném a lakosságot tájékoztatni, hogy Érsekcsanádon megjelent a baromfiinfluenza. Mivel a falu 10 km-es körzetén belül vagyunk ezért Őcsényt is megfigyelési körzetté nyilvánították. Minden állattartót kérek, ha a szárnyas állományban elhullás, drasztikusan csökkenő takarmányfogyasztás vagy a tojások számának fogyása következik be, azt jelezzék a hatósági állatorvosnak Dr. Helfenbein Józsefnek. Szükséges lenne az állományt zárt helyen tartani. Sajnos a fertőzést teljesen kizárni nem lehet, mert a vándormadarak is terjesztik. Ha az állományban fertőzés lesz, akkor az állatokat le kell ölni, de az állam kártérítést fizet a gazdának. Elmondanám, hogy még mindig tart a hideg, ezért kérek mindenkit, nézzenek rá a szomszédjaikra, hogy tudnak-e fűteni. Ha szükséges 1-2 m3 fát még tudunk adni. Elnézést szeretnék kérni a lakosoktól a hóesés miatt kialakult helyzetért. A hó pénteken esett le. Igaz, hogy szombaton nem volt minden munkásunk dolgozni, de voltak, akik dolgoztak. Kevés a közmunkás, és volt ahol nem dobálták el a havat. Nem védem őket, de jelenleg csak 5 fő férfi dolgozik nálunk, a többiek tanfolyamon vannak. Azóta folyamatosan tisztítjuk a falut. A buszmegállókat, vasútállomást, járdákat letakarítottuk. Azóta folyamatosan törjük a jeget.

**I./A Napirend**

**Polgármester tájékoztatója a lejárt határidejű határozatokról, az átruházott hatáskörben hozott döntésekről és az előző ülést követően tett fontosabb intézkedésekről.**

**Fülöp János polgármester:** Ismerteti az előterjesztést (az előterjesztés a jegyzőkönyvhöz mellékelve). Az elhangzottakkal kapcsolatban kérdése, észrevétele valakinek? Aki az előterjesztésben szereplő határozati javaslatot elfogadja, kérem, kézfelemeléssel jelezze.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 4 igen szavazattal az alábbi határozatot hozza:**

**10/2017.(I.25.) Kt számú határozat**

**Őcsény Község Önkormányzatának Képviselő-testülete a polgármester tájékoztatóját a lejárt határidejű határozatok végrehajtásáról, az átruházott hatáskörben tett fontosabb intézkedésekről a kiegészítésekkel együtt elfogadja.**

### B./ Tájékoztató a Szociális Bizottság átruházott hatáskörében hozott döntésekről

**Fülöp János polgármester:** Átadnám a szót Kötelesné Hamrik Lillának a Szociális Bizottság elnökének, hogy ismertesse az előterjesztést.

**Kötelesné Hamrik Lilla Szociális Bizottság elnöke:** Jó estét kívánok, szeretettel köszöntök mindenkit! Ismertetném az előterjesztést (az előterjesztés a jegyzőkönyvhöz mellékelve). Köszönöm szépen.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 5 igen szavazattal, egyhangúlag az alábbi határozatot hozza:**

**11/2017.(I.25.) Kt számú határozat**

**Őcsény Község Önkormányzatának Képviselő-testülete a Szociális Bizottság elnökének tájékoztatóját az átruházott hatáskörben tett döntésekről a kiegészítésekkel együtt elfogadja.**

1. **Napirend**

**Pályázati kiírás a helyi civil szervezetek, alapítványok, egyházak pénzügyi támogatására**

**Fülöp János polgármester:** Ismerteti az előterjesztést (az előterjesztés a jegyzőkönyvhöz mellékelve). Hozzáfűzném, hogy az volt a kérés felénk, hogy az éves keretet emeljük meg 4 millió forintra, mivel az idén megrendezésre kerülő Sárközi Lakodalom miatt valamennyit arra is el kellene különíteni, ezt a tánccsoportnál figyelembe kellene venni, illetve a Közalapítvány részére, mert fizetni kell a Tarr Kft. számláit, a Média Hatóságot és egyéb működési költségük is van.

**Fülöp János polgármester:** A napirendet a Pénzügyi Bizottság tárgyalta, átadom a szót Kötelesné Hamrik Lillának a Pénzügyi Bizottság tagjának.

**Kötelesné Hamrik Lilla a Pénzügyi Bizottság tagja:** A napirendet a Pénzügyi Bizottság tárgyalta és a szóbeli kiegészítésekkel együtt elfogadásra javasolja.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 4 igen szavazattal az alábbi határozatot hozza:**

**12/2017. (I.25.) Kt számú határozat**

Őcsény Község Önkormányzatának Képviselő-testülete: a civil szervezetek, alapítványok és egyházak pénzügyi támogatására az előterjesztés melléklete szerinti tartalommal pályázatot ír ki.

Felelős: Fülöp János polgármester

Határidő: 2017. január 31.

Határozatról értesül: Irattár

1. **Napirend**

**Eseti Bizottság létrehozása**

**Fülöp János polgármester:** A Civil szervezetek támogatására kiírt pályázatok elbírálása érdekében Eseti Bizottságot kell felállítanunk. Mint tudjátok a korábbi évekhez hasonlóan az Eseti Bizottság tagjai a Pénzügyi Bizottság tagjai is egyben. Mivel a Pénzügyi Bizottságunk két tagja sem tud részt venni a mai ülésünkön, ezért erről a napirendről nem tudunk érdemben dönteni.

1. **Napirend**

**Az Őcsényi Cigány Nemzetiségi Önkormányzattal kötött együttműködési megállapodás felülvizsgálata**

**Fülöp János polgármester:** Ismerteti az előterjesztést (az előterjesztés a jegyzőkönyvhöz mellékelve). Hozzátenném még, hogy ezt a szerződést minden évben meghosszabbítjuk, annál is inkább, hiszen sok közös programunk van és támogatjuk egymás rendezvényeit.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 4 igen szavazattal az alábbi határozatot hozza:**

**13/2017. (I.25.) Kt számú határozat**

Őcsény Község Önkormányzatának Képviselő-testülete az Őcsény Község Önkormányzata és az Őcsényi Cigány Nemzetiségi Önkormányzat között kötött együttműködési megállapodást a nemzetiségek jogairól szóló 2011. évi CLXXIX. törvény 80. § (2) bekezdésének megfelelően felülvizsgálta.

A képviselő- testület az együttműködési megállapodást nem kívánja módosítani, azt az előterjesztés mellékletét képező, változatlan tartalommal hatályban tartja.

Felelős: Fülöp János polgármester

Határidő: azonnal

Határozatról értesül: Őcsényi Cigány Nemzetiségi Önkormányzat

 Pénzügy

 Irattár

1. **Napirend**

**Az Őcsényi Német Nemzetiségi Önkormányzattal kötött együttműködési megállapodás felülvizsgálata**

**Fülöp János polgármester:** Ismerteti az előterjesztést (az előterjesztés a jegyzőkönyvhöz mellékelve). Hozzátenném még, hogy ezt a szerződést minden évben meghosszabbítjuk, annál is inkább, hiszen sok közös programunk van és támogatjuk egymás rendezvényeit.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 4 igen szavazattal az alábbi határozatot hozza:**

**14/2017. (I.25.) Kt számú határozat**

Őcsény Község Önkormányzatának Képviselő-testülete az Őcsény Község Önkormányzata és az Őcsényi Német Nemzetiségi Önkormányzat között kötött együttműködési megállapodást a nemzetiségek jogairól szóló 2011. évi CLXXIX. törvény 80. § (2) bekezdésének megfelelően felülvizsgálta.

A képviselő- testület az együttműködési megállapodást nem kívánja módosítani, azt az előterjesztés mellékletét képező, változatlan tartalommal hatályban tartja.

Felelős: Fülöp János polgármester

Határidő: azonnal

Határozatról értesül: Őcsényi Német Nemzetiségi Önkormányzat

 Pénzügy

 Irattár

1. **napirend**

**Együttműködési megállapodás az Őcsényi Református Egyházközség Plébániával a Gyülekezeti Ház közös használatáról**

**Fülöp János polgármester:** Ismerteti az előterjesztést (az előterjesztés a jegyzőkönyvhöz mellékelve). Elmondanám, hogy ezt az együttműködési megállapodást 2009-óta minden évben meghosszabbítjuk, hiszen rendezvényeink, ünnepségeink döntő többségét itt tartjuk. Illetve az épületet fent kell tartani és az állagmegóváshoz is hozzájárulunk.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 4 igen szavazattal az alábbi határozatot hozza:**

**15/2017. (I.25.) Kt számú határozat**

Őcsény Község Önkormányzatának Képviselő-testülete az Őcsényi Református Egyházközség Presbitériumával a Gyülekezeti Ház közös használatáról - melléklet szerinti, változatlan tartalommal - együttműködési megállapodást köt.

A Képviselő-testület felhatalmazza Fülöp János polgármestert az együttműködési megállapodás aláírására.

Felelős: Fülöp János polgármester

Határidő: 2017. január 31.

Határozatról értesül: Őcsényi Református Egyházközség Presbitériuma

 Pénzügy

 Irattár

1. **Napirend**

**Döntés az Őcsényi Tarkabarka Óvoda és Családi Bölcsőde nyári zárva tartásáról**

**Fülöp János polgármester:** Ismerteti az előterjesztést (az előterjesztés a jegyzőkönyvhöz mellékelve). Az intézmény augusztus 11-31. között lenne zárva. A gyermekek elhelyezése a Szekszárdi 2. sz. óvodában lenne megoldva.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 4 igen szavazattal az alábbi határozatot hozza:**

**16/2017. (I.25.) Kt számú határozat**

Őcsény Község Önkormányzatának Képviselő-testülete az Őcsényi Tarkabarka Óvoda és Családi Bölcsőde 2017. augusztus 11. napjától 2017 augusztus 31. napjáig történő zárva tartását jóváhagyja.

A képviselő- testület felhatalmazza az Óvoda vezetőjét, hogy a Szekszárdi 2. számú Óvoda, Egységes Óvoda-Bölcsőde, Bölcsőde és Napközbeni Gyermekfelügyelet intézményvezetőjével egyeztessen, ezen időszakra az őcsényi óvodások elhelyezéséről, továbbá felkéri, hogy gondoskodjon a szülők 20/2012. (VIII. 31.) EMMI rendelet 3. § (7) bekezdése szerinti tájékoztatásáról.

Felelős: Fülöp János polgármester

 Csirzóné Kovács Éva óvodavezető

Határidő: 2017. február 15.

Határozatról értesül: Óvodavezető

 Pénzügy

 Irattár

1. **Napirend**

**Döntés az Őcsény Községért Közalapítvány kérelmének jóváhagyásáról**

**Fülöp János polgármester:** Ismerteti az előterjesztést (az előterjesztés a jegyzőkönyvhöz mellékelve). A közalapítványnál az elnökváltás megtörtént. Az alapítvány részére a Tarr Kft. számára kifizetendő számlák, számlavezetési költségre, stb. rendezésére biztosítunk támogatást.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 4 igen szavazattal az alábbi határozatot hozza:**

**17/2017. (I.25.) Kt számú határozat**

Őcsény Község Önkormányzatának Képviselő-testülete az Őcsény Községért Közalapítvány részére 50.000,- Ft támogatás átutalását jóváhagyja.

Felelős: Fülöp János polgármester

Határidő: azonnal

Határozatról értesül: Őcsény Községért Közalapítvány

 Irattár

1. **Napirend**

**A Tolna Megyei Kormányhivatal által meghatározott általános iskolai körzethatárok véleményezése**

**Fülöp János polgármester:** Ismerteti az előterjesztést (az előterjesztés a jegyzőkönyvhöz mellékelve). Ezt a dokumentumot már korábban véleményeztük, de mivel a megyében 2 tankerület lett véglegesítve ezért szükséges az újratárgyalás. Más változás nincs benne.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 4 igen szavazattal az alábbi határozatot hozza:**

**18/2017. (I.25.) Kt számú határozat**

Őcsény Község Önkormányzatának Képviselő-testülete a Tolna Megyei Kormányhivatal által meghatározott általános iskolai körzethatárokkal egyetért.

Felelős: Fülöp János polgármester

Határidő: 2017. Január 31.

Határozatról értesül: Tolna Megyei Kormányhivatal Szekszárdi Járási Hivatala

 Irattár

1. **Egyebek**
2. **Döntés a Főszezon Turisztikai és Gasztronómiai Kiállításon és Vásáron való részvételről**

**Fülöp János polgármester:** Budapesten lesz ez a Főszezon Kiállítás. El kell döntenünk, hogy részt kívánunk-e venni rajta.

**Scultéty Erzsébet képviselő:** Ehhez háttér is kell, mert nem olcsó a részvételi díj. Illetve elmondanám, hogy a tánccsoportnak május 14-én a Szentendrei Skanzenben lesz programja.

**Fülöp János polgármester:** Véleményem szerint egyeztetni kell a többi Sárközi településsel és közösen részt lehetne venni a kiállításon. Így a költség is megoszlana.

**dr. Herczig Hajnalka jegyző:** Itt lehetőség nyílna arra is, hogy a helyi vállalkozások bemutatkozzanak.

**Kötelesné Hamrik Lilla**: Szerintem sem olcsó a részvételi díj, nem lehetne esetleg megkeresni a többi sárközi települést?

**Fülöp János polgármester:** Jó, akkor megkérdezem még az Antal Zsoltot, esetleg még Sárpilist is, és később döntünk róla. Akkor erről most nem szavazunk.

**2. Döntés folyószámlahitel felvételéről**

**Fülöp János polgármester**: Azért szükséges hitel felvétele, mert az önkormányzatnak kevés a pénze. Szerencsére tartozásaink nincsenek. A konyha külön gazdálkodási egységgé vált. Az hogy mennyire jól működik, 2-3 hónap múltán derül ki. Mivel csak a rezsi normatívát téríti az állam, lehet, hogy az önkormányzatnak kell ehhez hozzátenni. Szeretnénk március végéig 5 millió forintot felvenni, mert a számlákat fizetni kell.

**Fülöp János polgármester:** A napirendet a Pénzügyi Bizottság tárgyalta, átadom a szót Kötelesné Hamrik Lillának a Pénzügyi Bizottság tagjának.

**Kötelesné Hamrik Lilla a Pénzügyi Bizottság tagja:** A napirendet a Pénzügyi Bizottság tárgyalta és a szóbeli kiegészítésekkel együtt elfogadásra javasolja.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 4 igen szavazattal az alábbi határozatot hozza:**

**19/2017. (I.25.) Kt számú határozat**

Őcsény Község Önkormányzatának Képviselő-testülete 2017. évben a bevételek és a kiadások teljesülésének eltérő üteméből fakadó likviditási nehézségek kezelésére ötmillió forint éven belüli lejáratú folyószámlahitel felvételét határozza el.

Az önkormányzat kötelezettséget vállal arra, hogy a hitel összegét és annak adósságszolgálatát a hitelt nyújtó részére 2017. március 31-ig vissza- és megfizeti. Az önkormányzat kötelezettséget vállal arra, hogy a hitelszerződés aláírását követően az éves költségvetését úgy fogadja el, hogy a hitel visszafizetésére és az adósságszolgálat teljesítésére vonatkozó kötelezettségek abban szerepeljenek.

A hitel fedezetét az önkormányzat költségvetésének szabad pénzeszközei jelentik.

A képviselő-testület felhatalmazza a település polgármesterét és jegyzőjét az ügylet egyéb feltételeiben történő megállapodásra és a fentiek szerinti szerződés aláírására.

Felelős: Fülöp János polgármester

Határidő: 2017. március 31.

Határozatról értesül: Pénzügy

 Irattár

**3. Döntés Horváth Gáborral kötendő eseti megbízási szerződésről**

**Fülöp János polgármester:** Mivel a költségvetést február 14-ig véleményezni kell, ezért kötnénk Horváth Gáborral egy megbízási szerződést, hogy a pénzügyi ügyintézőkkel közösen készítsék el a költségvetést.

**Fülöp János polgármester:** A napirendet a Pénzügyi Bizottság tárgyalta, átadom a szót Kötelesné Hamrik Lillának a Pénzügyi Bizottság tagjának.

**Kötelesné Hamrik Lilla a Pénzügyi Bizottság tagja:** A napirendet a Pénzügyi Bizottság tárgyalta és a szóbeli kiegészítésekkel együtt elfogadásra javasolja.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 4 igen szavazattal az alábbi határozatot hozza:**

**20/2017. (I.25.) Kt számú határozat**

Őcsény Község Önkormányzata pénzügyi ügyintézői - az ASP önkormányzati rendszer bevezetéséből fakadó többletterhekre figyelemmel - segítségre szorulnak a 2017. évi költségvetés megfelelő szakmai színvonalú megtervezéséhez. Erre tekintettel javaslom Horváth Gábor foglalkoztatását - az előterjesztéshez mellékelt tartalmú - eseti megbízási szerződés keretében.

Felelős: Fülöp János polgármester

Határidő: 2017. január 31.

Határozatról értesül: Pénzügy

 Irattár

**4. Döntés a KÖFOP-1.2.1-VEKOP-16 azonosító jelű „Csatlakoztatási konstrukció az önkormányzati ASP rendszer országos kiterjesztéséhez” című felhívás 2. körében történő támogatási kérelem benyújtásáról**

**Fülöp János polgármester:** Az ASP rendszer bevezetése minden önkormányzat számára kötelező. Az előző pályázatunk során egy melléklet nem lett feltöltve, amelyet elektronikus úton pótoltunk. Sajnos ezt nem fogadták el, kilencven nap elteltével arra hivatkozva, hogy postai úton, papír alapon is be kellett volna nyújtanunk. A második körben újra benyújtjuk a pályázatunkat. Ezért újra határozatot hoznunk. Február 1-től nyílik meg az ASP rendszer, melyhez minden dolgozónknak lesz jogosultsága.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 4 igen szavazattal az alábbi határozatot hozza:**

**21/2017. (I.25.) Kt számú határozat**

Őcsény Község Önkormányzata képviselő-testülete határozatot hoz annak érdekében, hogy Őcsény Község Önkormányzata - a Magyarország helyi önkormányzatairól szóló 2011. évi CLXXXIX. törvény 114.§-ának illetve az önkormányzati ASP rendszerről szóló 257/2016 (VIII.31.) Korm. rendeletében meghatározottak szerint – önkormányzati ASP rendszerhez történő csatlakozási kötelezettségének eleget tehessen, melyben felhatalmazza Őcsény Község Önkormányzatának polgármesterét, hogy az önkormányzat nevében a KÖFOP-1.2.1-VEKOP-16 azonosító jelű „Csatlakoztatási konstrukció az önkormányzati ASP rendszer országos kiterjesztéséhez” című felhívásra támogatási kérelmet nyújtson be és a támogatási jogviszony létrejötte esetén a kedvezményezetti kötelezettségeket és jogokat gyakorolja Őcsény Község Önkormányzata nevében és javára.

Felelős: Fülöp János polgármester

Határidő: 2017. február 28.

Határozatról értesül: Pénzügy

 Irattár

**5. Tájékoztatás informatikai eszközök beszerzéséről**

**Fülöp János polgármester:** Ismerteti az előterjesztést (az előterjesztés a jegyzőkönyvhöz mellékelve).

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 4 igen szavazattal az alábbi határozatot hozza:**

**22/2017. (I.25.) Kt számú határozat**

Őcsény Község Önkormányzatának Képviselő-testülete a település polgármesterének az informatikai eszközök beszerzéséről szóló tájékoztatását tudomásul veszi.

Felelős: Fülöp János polgármester

Határidő: 2017. január 31.

Határozatról értesül: Pénzügy

 Irattár

**6. Az Őcsényi Közös Önkormányzati Hivatal és az Őcsényi Konyha munkamegosztási megállapodásának a jóváhagyása**

**Fülöp János polgármester:** Azért szükséges határozatot hoznunk, mert a konyha könyvelését is nekünk kell megoldani.

**dr. Herczig Hajnalka jegyző:** Mivel önálló gazdasági szervezettel nem rendelkezik a konyha,ezért azt a feladatot a Hivatal fogja ellátni törvény erejénél fogva. A feladatot munkamegosztás keretében kell elosztani, a gazdasági feladatokat nekünk kell ellátni. Többek között az analitikus nyilvántartás és a könyvelést is mi végezzük. Ehhez kérnénk a képviselőtestület jóváhagyását.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 4 igen szavazattal az alábbi határozatot hozza:**

**23/2017. (I.25.) Kt számú határozat**

Őcsény Község Önkormányzatának Képviselő-testülete az Őcsényi Közös Önkormányzati Hivatal és az Őcsényi Konyha által kötött - az előterjesztés mellékletét képező tartalmú - munkamegosztási megállapodást jóváhagyja.

Felelős: Fülöp János polgármester

Határidő: azonnal

Határozatról értesül: Pénzügy

 Irattár

**7. EPER Rendszer használatával kapcsolatos szerződés jóváhagyása**

**Fülöp János polgármester:** Ismerteti az előterjesztést (az előterjesztés a jegyzőkönyvhöz mellékelve). Az EPER rendszerrel azért szükséges a szerződés megkötése, mert még nem került bevezetésre az ASP rendszer és e nélkül nem tudunk dolgozni. Ez ÁFÁ-val együtt kb. 15 ezer forint lesz havonta.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 4 igen szavazattal az alábbi határozatot hozza:**

**24/2017. (I.25.) Kt számú határozat**

Őcsény Község Önkormányzatának Képviselő-testülete az . Őcsényi Közös Önkormányzati Hivatal és az E-Szoft Team Kft. közötti vállalkozási szerződés aláírását jóváhagyja.

**8. Döntés az Őcsényi Közös Önkormányzati Hivatal intézményfinanszírozásáról**

**Fülöp János polgármester:** Ismerteti az előterjesztést (az előterjesztés a jegyzőkönyvhöz mellékelve).

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 4 igen szavazattal az alábbi határozatot hozza:**

**25/2017. (I.25.) Kt számú határozat**

Őcsény Község Önkormányzatának Képviselő-testülete jóváhagyja az ASP önkormányzati rendszer bevezetése miatt az Őcsényi Közös Önkormányzati Hivatal számlájára átutalt 600.566,- Ft összegű intézményfinanszírozást.

Felelős: Fülöp János polgármester

Határidő: azonnal

Határozatról értesül: Pénzügy

 Pénzügy, Várdomb

 Irattár

**9. Horváthné Harangozó Viktóriával kötendő eseti megbízási szerződés jóváhagyása**

**Fülöp János polgármester:** Ismerteti az előterjesztést (az előterjesztés a jegyzőkönyvhöz mellékelve).

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 4 igen szavazattal az alábbi határozatot hozza:**

**26/2017. (I.25.) Kt számú határozat**

Őcsény Község Önkormányzatának Képviselő-testülete Horváthné Harangozó Viktóriával - az előterjesztéshez mellékelt tartalmú - eseti megbízási szerződés megkötését jóváhagyja.

A szerződés aláírására felhatalmazza a község polgármesterét.

Felelős: Fülöp János polgármester

Határidő: 2017. január 30.

Határozatról értesül: Pénzügy

 Irattár

**Egyebek:**

**Kötelesné Hamrik Lilla képviselő:** Jelezték nekem, hogy a sportpályán lévő riasztó éjszaka is többször megszólal és zavarja az ott lakókat.

**Fülöp János polgármester:** Fogok ez ügyben beszélni a Figler Józseffel és Lizák Zsolttal, hogy nézzék meg mi a probléma.

**Kötelesné Hamrik Lilla képviselő:** A másik, hogy az állati hulladékos konténer szétmarta a rozsda, ki van törve a kereke.

**Fülöp János polgármester:** Mi már korábban megegyeztünk Solti ATEV-vel, hogy szeretnénk egy új konténert vásárolni. A konténer leszállítása még nem történt meg.

**Fülöp János polgármester:** Kérdése, észrevétele még valakinek? Ha nincs, akkor megköszönöm a televíziónézők figyelmét. Jó éjszakát kívánok. A testületi ülést 19:01 perckor bezárom.

kmf.

Fülöp János dr. Herczig Hajnalka

polgármester jegyző

Jegyzőkönyv hitelesítő:

 Scultéty Erzsébet

 képviselő